钦定古今图书集成/方舆汇编/职方典/第1383卷 > 《东坡祠记》元·范梈
## 钦定古今图书集成/方舆汇编/职方典/第1383卷 > 《东坡祠记》元·范梈

先生事宋神宗绍圣间，被谴谪。儋州无地可屋，尝偃
息城南“桄榔林，有铭石。及元大德间，郡校官购之，得

海南道肃政廉访司事大都军行部，至是，乃求其偃
息之地，构堂三间，而像其中两庑为房，将以处郡人
子弟，择师教焉。命儒者六十家奉祠事，又植桄榔为
林而表之，归铭石林下，祠成，属记之。梈也，窃尝抚铭
而感焉曰：“惟先生海内之士，其始至儋也，虽以罪，然
去朝廷、投荒裔极矣。识与不识，亦知其宜有以御燥
湿、避风雨也。当时之人，曾无念兹者。至使居无室庐，
同于野处。今去之数百年，宜若远然”；而山川之虚，城
郭之圮，始有慨然过之以思者曰：是先生之所止也。
思之不足，将楝宇肖貌，如欲闻见其容声，率其学士
以挹其流风遗韵。若然者，吾亦不自知其何心也。岂
古今之贤者殆有不相似与？不然，何若是其旷也？《礼》
曰：“有其废之，莫敢举也。有其举之，莫敢废也。”是故无
所废而举也。举之者，贤者也。是非举者之自贤也，亦
以示儋之人知所阙也。阙者，宜举也。祀先生其亦孰
敢废也耶？夫往者不追已叙而刻之以谂来者。儋州，
今为南宁军云。延祐己未夏，范梈记。